Tiek Arabika, tiek Robusta yra kavos pupelių rūšys.
Arabikos rūšies kavos pupelės pasižymi intensyvesniu skoniu, vaisiškumu, bei natūraliai savyje turi saldumo. Tuo tarpu Robusta rūšies kavos pupelės yra kartesnio skonio ir turi net iki 2 kartų daugiau kofeino. Dėl didelio kofeino kiekio, Robustos uogų nepuola kenkėjai, todėl jas užauginti yra šiek tiek lengviau.
Arabikos kava yra itin populiari. Tačiau vis dažniau į pupelių mišinius yra dedama Robusta. Tinkamai subalansavus skonius, iš šių dviejų rūšių galima išgauti puikią kavą, turinčią kepintos karamelės ar juodojo šokolado kartumo, tamsią spalvą ir ypač tinkančią gėrimams su pienu.